De væltede træer og andre udfordringer for togdriften er ved at være fjernet, og togene er nu i gang flere steder. Det fortæller kundechef hos Nordjyllands Trafikselskab, NT,  Mette Henriksen. - Vi regner med, at togdriften er normal fra klokken 14 i dag, siger hun. Fjerntogene er også ved at være klar, lyder det fra DSB på Twitter: Næsten ingen busser kører endnu Til gengæld kniber det fortsat med busserne. De spejlblanke veje gør det rigtig svært for busserne at køre, og mange steder er der ikke ryddet, så busserne kan komme frem, fortæller Mette Henriksen. - Især i Aalborg er der mange steder, der ikke er ryddet. Der kører på det nærmeste ingen bybusser endnu, siger hun. Rejseplanen.dk fungerer dårligt Mette Henriksen bedste råd til de rejsende er fortsat at følge med på NTs hjemmeside. - Rejseplanen tager ikke højde for de mange aflysninger og uregelmæssigheder, så det bedste man kan gøre, er at gå ind på vores hjemmeside og søge den rute frem, man gerne vil køre med, siger hun.

Referat:
De fleste busruter er fortsat aflyste, men togene er så småt i gang og skulle være tilbage i normal drift fra klokken 14.